[{"text_idx": "#000001", "text": "Kas so\u0303prus mehega on vo\u0303imalik?"}, {"text_idx": "#000003", "text": "Kui oma so\u0303brannadega ka\u0308is mul pidevalt mingi ka\u0308ts\u030c, kes on parem, ilusam ja meeldib rohkem poistele, siis so\u0303prus temaga oli u\u0308dini pingevaba ning lihtne pidada ja hoida. Meie jutuajamised kiskusid tihti filosoofilisteks ja eksistentsiaalseteks, saime ra\u0308a\u0308kida absoluutselt ko\u0303igest, ka suhetest, ilma et oleks pidanud kartma teise arvamust vo\u0303i mis veel hullem \u2013 mingeid tagaja\u0308rgi, me lihtsalt julgesime teineteisele usaldada oma asju. Oleme ka hilisemas elus hoidnud kontakti ja aeg-ajalt elust-olust ikka ra\u0308a\u0308kinud \u2013 siiamaani ka\u0308ib see ilma seksuaalse alatoonita ja ma vo\u0303in ka\u0308si su\u0308damel oma kogemusest o\u0308elda, et mehega saab olla ka lihtsalt so\u0303ber."}, {"text_idx": "#000004", "text": "Oma abikaasaga kokku saades sain aga tunda hoopis teistsugust suhtumist. Temal ei olnud lapsepo\u0303lves u\u0308htki taolist so\u0303prussuhet tu\u0308drukuga, misto\u0303ttu oli ta kaljukindlal veendumusel, et mees ja naine ei saa olla lihtsalt so\u0303brad, ilma et sellesse so\u0303prussuhtesse midagi seksuaalset tungiks. Poisid ju ajavad tu\u0308drukuid taga ikka ainult u\u0308he eesma\u0308rgiga? Me ei jo\u0303udnudki oma kooselu jooksul kokkuleppele ja kuna tema ei tahtnud, et mul oleks meessoost so\u0303pru, siis hoidsin meesso\u0303prade pidamisest vo\u0303i uute tekkimise vo\u0303imalusest end lihtsalt eemale. Milleks tu\u0308li kiskuda, mo\u0303tlesin. Elu muidugi o\u0303petas mind ajapikku, et tema taolise va\u0308ite taga on pesueht armukadedus, ei midagi muud. Isegi kui ma ei flirdi, ei pane omale meesso\u0303braga kohtumiseks kenamat kleiti, polnud sellest kasu \u2013 \u201ckuhu ja kellega sa va\u0308lja la\u0308hed?\u201d saatis mind alati ning eriti no\u0303udlik oli \u201cmillal sa koju tuled\u201d just siis, kui ma u\u0308tlesin, et me la\u0308heme so\u0303pradega aega veetma ja nende hulgas on ka mehi."}, {"text_idx": "#000005", "text": "Kui u\u0308ks tahab olla rohkemat kui \u201clihtsalt so\u0303ber\u201d..."}, {"text_idx": "#000006", "text": "Kuid ometi on mitmel minu naistuttaval meessoost so\u0303pru ja vastupidi. Sellegipoolest jagunevad inimesed \u2013 olgu mehed vo\u0303i naised \u2013 kahte leeri: osad va\u0308idavad selle vo\u0303imaliku olevat, teised aga mitte. Kas selle taga on to\u0303epoolest o\u0303rnas eas vastava kogemuse puudumine vo\u0303i hoopis see, et ku\u0308pses vanuses tekkinud so\u0303prussuhted vastassooga la\u0308hevad kiiresti n-o\u0308 ka\u0308est a\u0308ra ja annavadki alust arvata niipidi?"}, {"text_idx": "#000008", "text": "Muidugi \u2013 nii nagu elu ei ole must-valge, pole ka u\u0308kski so\u0303prussuhe ilma varjunditeta. Kui laste vahel vo\u0303ivad so\u0303prussuhted olla ku\u0308llalt selged, siis hilisema elu so\u0303prussuhtel ja romantilisel suhtel on palju u\u0308hiseid jooni, misto\u0303ttu vo\u0303ivad suhte osapooled oma suhtest ise samuti mo\u0303nikord erinevat moodi aru saada. Lisaks tekitavad need jooned no\u0303utust taolise so\u0303pruse la\u0308hedal seisvates inimestes ning panebki neid ku\u0308sima, et mis te ka\u0308ite vo\u0303i... Ei tasu to\u0303esti loota, et ko\u0303rvalseisjad saavad meie suhetest aru samamoodi kui me ise, misto\u0303ttu on hea, kui suhte piirjooned on selged nii endale kui ka teistele."}, {"text_idx": "#000009", "text": "Nii vo\u0303ib olla u\u0308sna frustreeriv u\u0308he osapoole jaoks nn so\u0303bratsooni kinnija\u0308a\u0308mine. So\u0303bratsoon on see, kui u\u0308hele so\u0303pradest sobib so\u0303braks olemine ilusti, aga teine tahab rohkemat: romantilist suhet, siis on u\u0308ks surutud so\u0303bratsooni vastu oma tahtmist. Sellisel juhul pole suurt midagi teha \u2013 so\u0303brast rohkemat ei saa, sest suhteks peaksid ikka mo\u0303lemad valmis olema. Mo\u0303nel juhul aga juba ollakse seksiso\u0303brad ja vo\u0303ib juhtuda, et u\u0308ks pool soovib arendada sellest ta\u0308isva\u0308a\u0308rtuslikku suhet \u2013 taolisel juhul vo\u0303ib asi lausa so\u0303prussuhete lagunemiseni viia. Millest muidu need jutud, et \u201cso\u0303pradega ei seksita\u201d..."}, {"text_idx": "#000010", "text": "Lo\u0303petuseks aga viskan o\u0303hku u\u0308he dilemma, mis on mind mu veendumuse juures, et mees ja naine saavad olla so\u0303brad, aeg-ajalt ikka kummitanud. Miks meil on u\u0308ldse tarvidust o\u0308elda \u201clihtsalt so\u0303ber\u201d? Miks on meil vaja ro\u0303hutada \u201cso\u0303bra\u201d asemel \u201clihtsalt so\u0303ber\u201d? A\u0308kki me pole ise ka kindlad, mis va\u0308rk on? Vo\u0303i loodame rohkemat, ilma et julgeksime endale seda tunnistada?"}, {"text_idx": "#000014", "text": "Ehkki huvi seksi vastu on igal inimesel erinev, siis ma\u0308rgatavalt madal sugutung on midagi, millele tuleks kindlasti ta\u0308helepanu po\u0308o\u0308rata."}, {"text_idx": "#000015", "text": "Kas teadsid, kui pikalt kestab orgasm vo\u0303i kui tihti naised meestega vo\u0303rreldes end hellitavad?"}, {"text_idx": "#000016", "text": "Oh, kuidas ma armastan suudelda!"}, {"text_idx": "#000017", "text": "Suudlemine on justkui koreograafia tegemine minu ja kallima huulte, hinge ja armastuse tantsule."}]